Bitka za Điện Biên Phủ
<s>Bitka kod Dijen Bijen Fua ili opsada Dijen Bijen Fua je vođena od 13. marta do 7. maja 1954. godine između francuskih kolonijalnih snaga u današnjem Vijetnamu sa jedne i trupa Vijetmina sa druge strane.</s><s>Okončala se odlučnom pobedom komunističkih revolucionara i smatra se presudnom za njihovu konačnu pobedu u tzv. prvom ratu u Indokini i proterivanje Francuza sa prostora današnjeg Vijetnama.</s><s>Bitka zapravo predstavlja opsadu francuske vojne baze, koja je podignuta kod Dijen Bijen Fua u cilju prekidanja linija snabdevanja snaga Vietmina i sprovođenja njihovog potpunog uništenja.</s><s>Sama baza je podignuta u ravnici okruženoj brdima, a njeno snabdevanje je vršeno vazušnim putem.</s><s>Francuzi su smatrali da snage Vietmina, kao prevashodno gerilska vojna formacija, neće biti u stanju da iskoriste okolna uzvišenja za razmeštanje teške artiljerije i protivavionskih topova i na taj način napadnu njihovu bazu.</s><s>Komandant snaga Vietmina general Vo Ngujen Đap je iskoristio upravo tu pretpostavku Francuza, opkolio ih i zaposeo okolne visove, na koje je potom izvukao tešku artiljeriju, nakon čega je otpočeo sa bombardovanjem vojne baze praćenog stalnim pešadijskim napadima na nju uz podršku Kaćuša.</s><s>Francuzi su pokušali da odbrane svoje položaje koristeći se vazdušnim putem za doturanje pomoći i dodatnih trupa, ali su vremenom kontigenti koji su pristizali postali nedovoljni i nakon dvomesečne opsade celokupna baza je zauzeta, a skoro 11.000 Francuza (prema izveštaju francuske vojske) je zarobljeno.</s>

<s>Povezano 
 Prvi indokineski rat
 Vo Ngujen Đap 
 Dijen Bijen Fu</s>

<s>1954
Dien Bien Phu
Vijetnamska vojna historija
Indokineski ratovi</s>

